ગત વર્ષે ગુજરાત સરકારે દારુબંધીના કાયદામાં સુધારો કર્યો હતો એ મુજબ દારુના ગેરકાયદે ઉત્પાદન, ખરીદી,હેરફેર અને વપરાશ કરનારા માટે કડક સજાની જોગવાઈ કરવામાં આવી હતી. હવે સુધારા ખરડાના દોઢ વર્ષ પછી રાજય સરકારે સ્પષ્ટતા કરી નથી કે કયા અપરાધ માટે કેટલી સજા થશે. વળી, નીચલી અદાલતોને 3 વર્ષથી વધુ જેલસજાની જોગવાઈઓવાળા કેસોની સુનાવણી કરવાનો અધિકાર નથી, એ કારણે કેસોની ફાળવણી બાબતે ગુંચવાડો ચાલુ છે. રાજયમાં 35000 કેસો અભરાઈ પર છે અથવા નિયમોથી વિપરીત મેજીસ્ટ્રેટ કક્ષાની કોર્ટમાં છે.